CELEX: 32010D0354
Language: lt
Date: 1277424000000
Title: 2010/354/: 2010 m. birželio 25 d. Komisijos sprendimas, kuriuo iš dalies keičiamas Sprendimas 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru laukinių kiaulių populiacijoje (pranešta dokumentu Nr. C(2010) 4170)  (Tekstas svarbus EEE)

26.6.2010   
            
            
               LT
            
            
               Europos Sąjungos oficialusis leidinys
            
            
               L 160/28
            
         KOMISIJOS SPRENDIMAS
   2010 m. birželio 25 d.
   kuriuo iš dalies keičiamas Sprendimas 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru laukinių kiaulių populiacijoje
   (pranešta dokumentu Nr. C(2010) 4170)
   (Tekstas svarbus EEE)
   (2010/354/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               2008 m. lapkričio 3 d. Komisijos sprendimu 2008/855/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3), nustatytos tam tikros klasikinio kiaulių maro kontrolės priemonės valstybėse narėse ar to sprendimo priede nurodytuose jų regionuose.
            
         
               (2)
            
            
               Sprendimo 2008/855/EB priedas sudarytas iš trijų dalių atsižvelgiant į epidemiologinę padėtį jame išvardytose srityse. To priedo I ir II dalyse išvardytos valstybių narių sritys, kuriose epidemiologinė padėtis laukinių kiaulių populiacijose laikoma palankiausia.
            
         
               (3)
            
            
               Nors Sprendimas 2008/855/EB yra taikomas ir laukinėms kiaulėms, sprendime numatytos kontrolės priemonės pirmiausia yra skirtos ūkiuose auginamoms kiaulėms ir iš jų gaunamiems produktams.
            
         
               (4)
            
            
               Komisijos sprendime 2002/106/EB (4) nustatytos klasikinio kiaulių maro patvirtinimo diagnostines procedūros, mėginių ėmimo metodai ir laboratorinių tyrimų vertinimo kriterijai.
            
         
               (5)
            
            
               Siekiant geriau kontroliuoti klasikinio kiaulių maro plitimą tikslinga numatyti tam tikras gyvūnų sveikatos kontrolės priemones, skirtas ta liga užkrėstai laukinių kiaulių populiacijai. Visų pirma reikėtų uždrausti išvežti gyvų laukinių kiaulių ir jų šviežios mėsos, tokios mėsos pusgaminių ir produktų ar pusgaminių ir produktų, kurių sudėtyje yra tokios mėsos, siuntas iš Sprendimo 2008/855/EB priede nurodytų sričių.
            
         
               (6)
            
            
               Tačiau tikslinga leisti išvežti šviežios laukinių kiaulių mėsos, tokios mėsos pusgaminių ir produktų ar pusgaminių ir produktų, kurių sudėtyje yra tokios mėsos, siuntas iš šių sričių į kitas Sprendimo 2008/855/EB priede neišvardytas sritis, jeigu atlikti virusologiniai tyrimai pagal Sprendimą 2002/106/EB, jų rezultatai yra neigiami ir jei kompetentinga paskirties vietos veterinarijos institucija yra davusi išankstinį sutikimą.
            
         
               (7)
            
            
               Sprendimą 2008/855/EB reikėtų atitinkamai iš dalies pakeisti.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendime 2008/855/EB įterpiamas 8b straipsnis:
   
      „8b straipsnis
      Priemonės, susijusios su gyvomis laukinėmis kiaulėmis, šviežia jų mėsa, tokios mėsos pusgaminiais ir produktais ar pusgaminiais ir produktais, kurių sudėtyje yra tokios mėsos
      1.   Valstybės narės, kurių sritys išvardytos priede, užtikrina, kad:
      
                  a)
               
               
                  gyvos laukinės kiaulės iš priede išvardytų sričių nebūtų vežamos į kitas valstybes nares ar kitas sritis tos pačios valstybės narės teritorijoje;
               
            
                  b)
               
               
                  šviežios laukinių kiaulių mėsos, tokios mėsos pusgaminių ir produktų ar pusgaminių ir produktų, kurių sudėtyje yra tokios mėsos, siuntos iš priede išvardytų sričių nebūtų vežamos į kitas valstybes nares ar kitas sritis tos pačios valstybės narės teritorijoje.
               
            2.   Nukrypdamos nuo 1 dalies b punkto valstybės narės, kurių teritorijos išvardytos priedo I ir II dalyse, gali leisti siųsti šviežios laukinių kiaulių mėsos, tokios mėsos pusgaminių ir produktų ar pusgaminių ir produktų, kurių sudėtyje yra tokios mėsos, siuntas iš šių sričių į kitas priede neišvardytas sritis, jeigu:
      
                  a)
               
               
                  kiaulės buvo ištirtos dėl klasikinio kiaulių maro pagal bet kurią Sprendimo 2002/106/EB priedo VI skyriaus A dalies 1 punkte, B ar C dalyje nurodytą diagnostinę procedūrą ir gauti neigiami rezultatai;
               
            
                  b)
               
               
                  paskirties vietos kompetentinga institucija yra davusi išankstinį sutikimą.“
               
            
   2 straipsnis
   Šis sprendimas skirtas valstybėms narėms.
   
      Priimta Briuselyje 2010 m. birželio 25 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 302, 2008 11 13, p. 19.
   
      (4)  OL L 39, 2002 2 9, p. 71.